b'\n_START_ARTICLE_\nInza\n_START_PARAGRAPH_\nInza (ven. \xd0\x98\xcc\x81\xd0\xbd\xd0\xb7\xd0\xb0) on kaupunki Uljanovskin alueella Ven\xc3\xa4j\xc3\xa4ll\xc3\xa4. Se sijaitsee Suran vesist\xc3\xb6\xc3\xb6n kuuluvan Sjuksjumka-joen varrella 167 kilometri\xc3\xa4 Uljanovskista lounaaseen. Kaupunki on Inzan piirin keskus. Siell\xc3\xa4 risteytyv\xc3\xa4t Uljanovskiin, Syzraniin ja Ruzajevkaan johtavat rautatiet. Asukkaita on 19\xc2\xa0700 henke\xc3\xa4 (vuonna 2005)._NEWLINE_Paikkakunta on syntynyt vuonna 1897 perustetun rautatieaseman ymp\xc3\xa4rille. Kaupunginoikeudet se sai vuonna 1946. Nyky\xc3\xa4\xc3\xa4n Inzassa on rakennustarvike- ja puunjalostusteollisuutta.'